Karel Herbst

**Karel Herbst** S.D.B. (født 6. november 1943 i Praha i det da tyskstyrte riksprotektoratet Böhmen-Mähren) er en tsjekkisk ordensgeistlig aktiv under den kommunistiske periode i undergrunns ungdomsarbeide, og emeritert katolsk hjelpebiskop for erkebispedømmet Praha.
## Liv og virke
### Bakgrunn
Herbst utdannet seg opprinnelig som jernbaneelektriker og utøvde dette yrket frem til 1968 ved Praha sentralstasjon. Han tok også kveldskurs på et aftengymnas. Deretter begynte han på presteseminaret i Litoměřice.

### Prest
Etter å ha fullført sine filosofiske og teologiske studier ved Det teologiske fakultet i Litoměřice, ble han ordinert til prest av kardinal František Tomášek den 23. juni 1973. Han virket først som kapellan - inntil de kommunistiske myndigheter tilbakekalte hans tillatelse til å utøve sin tjeneste i 1975. 

Han avla sine siste løfter som salesianer i hemmelighet den 11. september 1976. Sammen med den fremtidige erkebiskopen av Praha, Miloslav Vlk, jobbet han som vindusvasker fra 1975 til 1986. Samme levevei fulgte også salesianerne Jan Vývoda og Václav Komárek, og den evangeliske pastoren Svatopluk Karásek.

Karel Herbs viste seg effektiv innen den hemmelige sjelessorg innenfor rammen av salesianernes såkalte «hytteapostolat». Han var hovedorganisator av disse skoleferiearrangementer for barn i den katolske undergrunnsbiljø; deltakerne kjente ham som «Kája».

I 1979 og 1981 ble noen «hytter» oppdaget av statssikkerhetstjenesten, og en rekke avhør og husransakelser fant sted. I de påfølgende årene ble antallet deltakere per arrangement av sikkerhetsmessige årsaker begrenset til 12, og kun avsidesliggende fasiliteter utenfor landsbyene ble brukt. I 1986 fant 64 slike fjortendagsopphold sted i løpet av feriene.

Da han offisielt kunne gjenoppta en mer normal prestetjeneste i 1986, tjenestegjorde han i flere menigheter fra 1986 til 1989. Etter det politiske omslaget var han direktør for salesianernes senter i Praha-Kobylisy fra 1990 til 1997, og til slutt var han åndelig veileder ved det erkebispedømmelige seminar i Praha-Dejvice fra 1997 til 2000. Fra 2000 til 2002 ledet han et salesianerfellesskap i Frystak.

### Hjelpebiskop i Praha
Den 19. februar 2002 utnevnte pave Johannes Paul II ham til hjelpebiskop i erkebispedømmet Praha, med titulærbispesetet *Siccesi*. Hans bispevielse fant sted den 6. april 2002 ved kardinal Miloslav Vlk, erkebiskop av Praha.

Den 28. mars 2020 fikk Karel Herbst diagnosen covid-19 og ble innlagt i alvorlig tilstand på *Pod Petříne sykehus* i Praha (offisielt navn * Nemocnice Milosrdných sester sv. Karla Boromejského*). Han ble friskmeldt og utskrevet fra sykehuset den 28. april 2020. Ifølge tsjekkisk fjernsyn ble andre biskoper i Praha også i hjemmekarantene på grunn av biskop Herbsts positive test og innleggelse. Blant dem var erkebiskop  Dominik Duka - som følte seg helt frisk, men vil forbli i isolasjon av forholdsregler for å overholde hygienetiltak. 

Pave Frans aksepterte hans tidlige avskjedssøknad den 1. desember 2016. Han var da 73 år; den anbefalte alder for fratreden er 75 år.
.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
*'Pave Pius XII (1835-1958) *1917
* Erkebiskop Saverio Ritter (1884-1951) *1935
* Erkebiskop Josef Beran (1888-1969) *1946
* Erkebiskop Joseph Matocha (1888-1961) *1948
* Kardinal František Tomášek (1899-1992) *1949
* Biskop Antonín Liška, C.SS.R. (1924-2003) *1988
* Kardinal Miloslav Vlk (1932-2017) *1949
* Biskop *Karel Herbst* (1943- ) *2002

## Litteratur
* *O Božím vedení s Karlem Herbstem*, Karmelitánské nakladatelství, 2005, 
* *Chaloupky. Salesiánské prázdninové tábory v době totality.* Jaroslav Vracovský, 2002, 

## Referanser

## Eksterne lenker
* 
* Veteráni v bitvách o duše II (Jiří Miček – ATLAS, 2003 kniha )
* Mons. Karel Herbst (Arcibiskupství pražské)
* Rozhovor pro BBC, 5. 3. 2002
* *Stačí mi, že jste mladí, a musím vás mít rád* – rozhovor v *[[Milujte se!]]* 8/2009
* Dlouholetý člen redakční rady AD se stal biskupem
* Dokument České televize: Podzim Karla Herbsta: http://www.ceskatelevize.cz/ivysilani/1185258379-cesty-viry/217562215500002-podzim-karla-herbsta